
Cefnogi cynnydd disgyblion: dadansoddiad manwl o ddatblygiad cyfannol un plentyn, gan gyfiawnhau’r camau dysgu nesaf.
Yn ystod profiad addysgol proffesiynol ym mis mai cynhaliwyd ymchwil ar ddisgybl ffocws sydd yn edrych ar gyrhaeddiad presennol y plentyn a’i agwedd tuag at ei ddysgu ei hun. Bwriad yr ymchwil yma yw cefnogi cynnydd disgyblion trwy gasglu data i gefnogi dadansoddiad manwl o ddatblygiad cyfannol un plentyn, gan gyfiawnhau’r camau dysgu nesaf. Cynhaliwyd yr ymchwil yma mewn ysgol ac er mwyn diogelu’r ysgol fe gyfeiriwyd ato fel Ysgol A. Lleolir yr ysgol mewn cwm gwledig yn Sir Gaerfyrddin. Ar hyn o bryd mae 128 o ddisgyblion rhwng tair ac un ar ddeg mlwydd oed ar y gofrestr. Ysgol cyfrwng y Gymraeg yw Ysgol A ac mae 13% o’r disgyblion a Chymraeg fel iaith gyntaf (Estyn, 2013). Mae’r nifer o ddisgyblion sydd yn derbyn prydiau ysgol am ddim, sef 27%, yn uwch na’r cyfartaledd cenedlaethol a sirol. Yn 2013 roedd 39% o’r disgyblion ar y gofrestr anghenion addysgol arbennig sydd yn llawer uwch na’r cyfartaledd cenedlaethol (Estyn, 2013). O gymharu ag ysgolion tebyg mae cyfradd presenoldeb yr ysgol ar gyfer 2011-2012 yn is na’r cyfartaledd cenedlaethol a’r teulu, mae Ysgol A yn y 50% isaf o ysgolion (Estyn, 2013). 
Yn ystod y profiad dysgu proffesiynol cafwyd un disgybl ei arsylwi ar gyfer yr ymchwil yma. Merch yw’r disgybl ac er mwyn cadw ei manylion personol yn gyfrinachol cyfeiriwyd at y disgybl fel Disgybl A. Mae Disgybl A ym mlwyddyn chwech ac yn symud i’r ysgol uwchradd ym mis medi. Mae Disgybl A yn dod o gartref di-gymraeg lle mae’r rhieni wedi gwahanu. Mae Disgybl A hefyd yn derbyn prydiau ysgol am ddim.
Fe fydd dwy prif ran i’r ymchwil yma sef y dulliau o gasglu data ar Ddisgybl A a’r manteision ac anfanteision o’r dulliau yma a hefyd y dadansoddiad o’r data a gasglwyd a’r effaith mae hyn yn cael ar Ddisgybl A ar hyn o’r bryd a sut mae datrys unrhyw anhawster mae'r disgybl yn cael yn yr ysgol a’i ddatblygiad pellach yn addysgol a’i agwedd tuag  at ei dysgu ei hun. Y prif bynciau byddaf yn canolbwyntio ar fydd Iaith, Mathemateg, Hanes a Cherddoriaeth a hefyd dodi pwyslais ar ei lles.
Cyn dechrau'r ymchwil ar Ddisgybl A roedd angen sicrhau bod egwyddorion BERA (2018) yn cael ei ddilyn. O ganlyniad i hyn roedd angen sicrhau bod Disgybl A yn ymwybodol o’r ymchwil a bod ffurflen caniatâd yn cael ei arwyddo gan riant neu warchodwr y disgybl. Roedd hefyd angen sicrhau bod Disgybl A yn ymwybodol ei bod yn gallu tynnu allan ar unrhyw adeg yn ystod y broses.  Gan fod y broses ymchwil yn golygu bod angen cynnal trafodaethau un i un gyda’r disgybl mae angen sicrhau gweithredu yn unol â pholisi diogelu plant yr ysgol. Hefyd mae angen sicrhau i ddiogelu lles emosiynol y plant yn ystod y drafodaeth (BERA, 2018). Fe fydd y wybodaeth a data a chasglwyd yn ystod yr ymchwil yma yn cael ei gadw ar liniadur sydd â chyfrinair diogel. Ni fydd gan unrhyw un mynediad i’r gliniadur ac ni fydd y gliniadur byth yn cael ei adael unrhyw le. Fe fydd y data yn cael ei wahardd o’r gliniadur ar ddiwedd yr ymchwil. Mae hyn yn dilyn canllawiau moeseg BERA (2018).
Er mwyn casglu'r wybodaeth sydd yn seiliedig ar fywyd ysgol Disgybl A chafodd sawl dull ei ddefnyddio i gadarnhau bod y data a gasglwyd yn gyflawn. Y dull cyntaf a ddefnyddiwyd yw’r dull mosaig. Mae’r dull mosaig yn cyfuno’r dulliau traddodiadol o arsylwi a chyfweliadau gyda dulliau cyfranogol lle mae’r plant yn chwarae rôl uniongyrchol yn casglu a thrafod y data (Clark a Moss, 2001, 2005). Trwy ddefnyddio’r dull yma o gasglu gwybodaeth ar Ddisgybl A mae’n cynnig y cyfle i fynegi eu hunain mewn gwahanol ffyrdd. Mae hyn yn cydnabod y  ‘Hundred languages’ mae Malaguzzi (1996) yn sôn am le y gall Disgybl A ei defnyddio i archwilio a chynrychioli ei phrofiadau, ac mae'n cynnwys rhoi lle i'r plentyn gymryd yr awenau yn yr ymchwil. 
Mae hyn yn gryfder i’r fath yma o ymchwil gan ei fod yn cynnig trosolwg trylwyr mewn i fywyd Disgybl A. Serch hyn nid yw’r dull mosaig yn hawdd na’r symlaf o ddulliau ymchwilio. Mae cael sawl rôl wahanol ynghyd a gwahanol ffurf o gasglu data yn ychwanegu at gymhlethdod y dasg. Roedd yn golygu ymrwymiad llwyr a llawer o amser er mwyn cael cysondeb a dilyniant yn y data a gasglwyd a bod canlyniad a dadansoddiad clir i’r data (Greenfeild, 2011). Fodd bynnag, trwy ddefnyddio'r dull mosaig, roedd chywirdeb y canfyddiadau yn eithriadol o uchel trwy ddefnyddio’r dull triongli sydd yn effeithiol wrth wneud ymchwil ansoddol. Mae triongli yn cyfeirio at y defnydd o nifer o ddulliau neu ffynonellau casglu data mewn ymchwil ansoddol i ddatblygu dealltwriaeth gynhwysfawr o’r data (Patton, 1999 a Denzin, 1987). Mae triongli hefyd wedi cael ei ystyried yn strategaeth ymchwil ansoddol i brofi dilysrwydd trwy gydgyfeirio gwybodaeth o wahanol ffynonellau. 
Wrth ystyried y dull mosaig roedd angen penderfynu ar ba elfennau o’r dull mosaig roedd yn briodol ar gyfer y fath yma o ymchwil. Roedd angen ystyried bod dim hawl cymryd lluniau o’r plentyn yma yn benodol felly roedd cymryd lluniau ddim yn opsiwn. Wedi derbyn y ffurflen caniatâd wrth y rhieni roedd yn bosib arsylwi Disgybl A. Defnyddiwyd techneg o arsylwi sydd yn cael ei amlinelli gan Dudley (2008) am y pedwar cam o arsylwi sef cynllunio, arsylwi, dadansoddiad ag adolygiad am y cam nesaf. Roedd angen sicrhau bod trawstoriad eang o arsylwadau yn cael ei gyflawni ar gyfer pob pwnc megis iaith, mathemateg, gwyddoniaeth a cherddoriaeth gan sicrhau bod yr arsylwadau yn cael ei gynnal ar wahanol amseroedd. 
Yn law yn law gyda’r arsylwad pynciol roedd angen monitor ac arsylwi lles Disgybl A yn ystod pob gwers i gasglu data ar y newidiadau mewn anian o bwnc i bwnc. Gan fod Disgybl A ym mlwyddyn chwech roedd hefyd y cyfle i arsylwi yn ystod y profion cenedlaethol a’r ymateb a chafodd ei mynegi tuag at y profion. Dywed Buchard a Martin (2017) bod defnyddio’r technegau o arsylwi gwersi fel ffordd o gasglu data yn ffordd ddibynadwy iawn. Y cyfyngiadau ac sydd yn dod o’r fath hyn o ymchwil yw bod elfennau o fias yn dod mewn iddo. Serch hynni, er mwyn osgoi hyn defnyddiwyd argymhellion Dudley (2008) ynglŷn ag arsylwi er mwyn cynnal y prawf mwyaf teg a phosib.
Yr elfen nesaf i ychwanegi i’r dull mosaig oedd cyfweld a Disgybl A. Mae cynnal trafodaeth gyda’r disgybl yn galluogi casgliad o ddata ychwanegol ar farn y disgybl ar y pynciau, ei lles emosiynol ac i adeiladu ei barn ar ei phrofiadau personol yn yr ysgol. Cynhaliwyd cyfweliad gan ddefnyddio dull lled strwythuredig i’w holi. Cynlluniwyd y cwestiynau gyda’r canllawiau moesegol mewn cof er mwyn sicrhau diogelwch y disgybl yn ystod yr ymchwil trwy ei hatgoffa nid oes angen iddynt gymryd rhan, bod y cyfweliadau yn cael ei gynnal ar adegau cyfleus i Ddisgybl A ac nid oes angen ateb unrhyw gwestiynau nid oeddent am ateb. Hefyd byddwn yn sicrhau i ddiogelu lles emosiynol y disgybl yn ystod y drafodaeth (BERA, 2011) trwy arsylwi a monitor ei lles. Roedd y cwestiynau a defnyddiwyd yn ben agored er mwyn derbyn atebion mwy cyflawn o’r disgybl gan ddilyn awgrymiadau Dudley (2008). 
I gyd fynd a’r cyfweliad y plentyn roedd trafodaethau cyson yn cael ei gynnal gan y tair athrawes sydd yn addysgu Disgybl A a hefyd yr oedolion ychwanegol yn y dosbarth sydd yn cefnogi ei addysgu o bryd i’w gilydd. Trafodwyd y lefelau gweithredol o fewn iaith mathemateg a cherddoriaeth. Roedd hefyd llawer o drafodaeth yn dod mewn o ran ymddygiad, ymrwymiad i fywyd ysgol a’i agwedd tuag at addysg ym mhob pwnc. Roedd dal angen dilyn canllawiau BERA (2018) wrth wneud y cyfweliadau yma gan fod angen esboniad i bob athrawes bod y data a chasglwyd o’r trafodaethau yn cael ei ddefnyddio yn y gwaith ymchwil.
Yn ystod y profiad addysgol proffesiynol cafwyd samplau o waith ei gasglu o’r gwersi iaith ac o’r gwersi mathemateg (Clark a Moss, 2001, 2005). Nid oedd yn bosib casglu samplau o waith o gerddoriaeth a gwyddoniaeth oherwydd roedd y gwersi yn ymarferol ac nid oedd hawl cymryd lluniau o Ddisgybl A yn cyflawni’r gwaith ar gyfer yr ymchwil. Serch hyn fe gafodd arsylwad trylwyr i’w wneud ar waith y disgybl a sut wnaeth Disgybl A chyflawni’r tasgau ac i ba safon yn y ddau bwnc yma.
Er mwyn casglu adborth a arweinir gan y disgybl am ei phrofiadau dysgu fe aethom am daith o amgylch yr ysgol er mwyn cael esboniad clir o’r ardaloedd gwahanol ac ysgogi teimladau perthnasol i’r ardaloedd a’r tasgau a chynhalwyr yn yr ardaloedd yma. Er bod hyn yn bennaf yn ffordd o gasglu data o adborth y disgybl roedd hefyd yn gyfle ychwanegol i arsylwi agweddau lles y plentyn wrth fynd ar y daith yma. Cynhaliwyd sesiwn hefyd o adolygi lyfrau'r gwahanol bynciau'r disgybl gan gasglu adborth penodol o bob tasg unigol a chafodd ei gyflawni yn ei llyfrau.  Defnyddiwyd y model ASG i ddadansoddi'r wybodaeth yma (Nottingham, 2013). Mae ASG yn sefyll am agwedd, sgiliau a gwybodaeth sydd yn ffordd hawdd o adfyfyrio ar sut mae Disgybl A wedi cyflawni ac elwa o bob tasg ac mae’n ddigon hawdd i symleiddio I Ddisgybl A i sicrhau ei dealltwriaeth hi o’r ymchwil.
Felly gyda’r strwythur yma wedi ei weithio allan i fod yr un fwyaf cyfleus ac sydd yn gweithio orau i’r plentyn a bod pawb yn gytûn roedd modd dechrau’r ymchwil. Y drefn benodol cynhaliwyd yr ymchwil yma oedd trafodaeth gan yr athrawon dosbarth, arsylwad y plentyn, taith dysgu o amgylch yr ysgol a’r dosbarth ac yn olaf trafodaeth ac adolygiad llyfrau pynciol Disgybl A.
Fel y gwelir yn atodiad 2 mae amlinelliad o’r cwestiynau a ofynnwyd i’r tair athrawes sydd yn addysgu Disgybl A. Cyfeiriwyd at Athrawes 1 sef y brif athrawes dosbarth sydd yn dysgu iaith a mathemateg, athrawes 2 sydd yn addysgu cerddoriaeth ac athrawes 3 sydd yn addysgu gwyddoniaeth. Gan fod y drafodaeth yn lled strwythuredig roedd gwahanol gwestiynau wedi codi o bob trafodaeth ond yn atodiad 2 gwelir y prif gwestiynau. Dangosi’r atodiad 3 nodiadau a gasglwyd yn ystod arsylwadau a gynlluniwyd er bod nifer fwy o arsylwadau wedi cael ei wneud yn llai strwythuredig. Yn olaf yn atodiad 4 gwelir y gwaith a chyfeiriwyd at yn ystod y trafodaethau ynglŷn â’r gwaith a chyflawnwyd yn ei llyfr.
Wrth ddadansoddi'r data ar wersi iaith Disgybl A mae’n ymddangos mae iaith yw’r pwnc gorau ar y cyfan o ran ymddygiad a chyrhaeddiad. Mae’n amlwg o’r arsylwadau (atodiad 3) bod iaith yn un o’r gwersi sydd yn mynd yn well I Ddisgybl A gan ei bod ei ymddygiad yn llai heriol yn ystod y gwersi yma. Wrth arsylwi mae’n amlwg fod athrawes 1 yn gallu cadw gwell rheolaeth dros ei ymddygiad ac nid yw Disgybl A yn herio Athrawes 1 ar y cyfan. Mae’r rheolai yn glir gan Athrawes 1 yn ystod y gwersi iaith sydd yn adlewyrchu dulliau Ginott (1975) sydd yn dweud bod cyfathrebi clir yn y dosbarth yn gwella disgyblaeth. Ar y cyfan mae’r gwaith yn cael ei gyflawni o wers i wers sydd yn dod yn amlwg wrth edrych ar ei llyfrau (atodiad 4). O’r cyfweliad gydag Athrawes 1 mae’n ymddangos bod Disgybl A yn gweithio ar lefel  uchel yn ei iaith ond oherwydd y problemau ymddygiad a diffyg hunan rheolaeth sydd yn cael ei arddangos yn ystod pob gwers. O’r drafodaeth a’r daith o amgylch yr ysgol sonnir Disgybl A bod ysgrifennu am gyfnodau hir yn anodd iawn iddi oherwydd yr anhawster mae’n cael wrth ganolbwyntio. Dywed Vygotski (1978) bod addysgu wrth enyn diddordeb y disgybl yn golygu fwy o ymrwymiad i’r dasg. Felly mae’n dod yn amlwg o’r drafodaeth pam mae’r gwersi ysgrifenedig yn fwy anodd iddi na’r gwersi darllen ac ymchwilio oherwydd nid yw ysgrifennu yn enyn ei diddordeb. 
Hefyd trwy wrando ar lais y disgybl (Vygotski, 1978) daeth yn amlwg fod mathemateg yw’r pwnc lleiaf hoffus disgybl A. Mae’r agwedd hyn tuag at fathemateg a rhifedd yn achosi effaith uniongyrchol ar ei chyrhaeddiad yn y maes yma. Mae hyn yn adlewyrchiad clir o ddamcaniaeth Nottingham (2013) lle mae cymhelliant a’r awydd i ddysgu yn cael effaith ar ei chyrhaeddiad. Cytunwyd  Zimmerman, Bandura a Martinez-Pons (1992) trwy ddweud bod hunan-effeithiolrwydd yn effeithio ar gymhelliant, dyfalbarhad a chyflawniad myfyrwyr. Mae anawsterau canfydded, diffyg hunan-effeithiolrwydd, casineb, diflastod, credoau negyddol a diffyg achosion o werth tasgau yn achosi cyfranogiad isel gan fyfyrwyr mewn mathemateg (Brown, Brown a Bibby, 2008). Felly, mae perthynas ddwyochrog yn bodoli rhwng pob mesur agwedd a chyflawniad mathemateg, ac mae'r teimlad o fwynhad yn effeithio'n uniongyrchol ar gyflawniad mathemateg (Ma, 1992). Wrth barhau gyda’r arsylwadau roedd hefyd anhoffter tuag at fathemateg yn draws cwricwlaidd. Serch hyn yn ystod y profion cenedlaethol ni ddangoswyd unrhyw anhawster canolbwyntio a diflastod trwy gyflawni y prawf yn ddigidol. O’r cyfweliad gan Athrawes 1 mae’n ymddangos bod Disgybl A yn gweithio ar lefel 4 uchel. Dwedir Athrawes 1 bod y gallu gan y disgybl i gyrraedd lefel 5 yn hawdd yn ei gwaith mathemateg ond mae diffyg tystiolaeth ysgrifenedig yn dangos hyn oherwydd y diffyg awydd i weithio.
Y pwnc nesaf sydd dar arsylwad yw cerddoriaeth. Mae’r pwnc yma yn fwy dadleuol yn nhermau sut mae Disgybl A yn ymateb iddo. O’r arsylwad (atodiad 3) mae’n amlwg fod diffyg diddordeb yn y pwnc yma hefyd ond mae rhan fwyaf o broblemau yn digwydd rhwng y disgybl ac Athrawes 2. Yn ystod y drafodaeth gyda Disgybl A daeth yn amlwg fod problemau perthynas rhwng Disgybl A ac Athrawes 2 ond yn unig yn ystod cerddoriaeth. Mae’n amlwg yn ystod y gwersi arall mae Athrawes 2 yn addysgu mae llai o broblemau ymddygiadol yn ymddangos o Ddisgybl A.  Gan fod y gwersi mae Athrawes A yn addysgu yn gofyn i’r disgyblion i fod yn greadigol mae’n awgrymu bod un o’r elfennau o hiarachaidd Maslow (1973) heb gael ei gyflawni er mwyn cyrraedd yr haen greadigol. Mae’r data hyd yn hun yn arwain at y cred mai’r bedwaredd haen sydd ar goll sef yr hunan cred. Yn ystod y cyfweliad gan Athrawes 2 daeth yn amlwg bod agwedd Disgybl A yn gyson yn tarfu ar ei gwersi cerddoriaeth felly nid oes ganddi'r amser i fuddsoddi yn ymdrin â’r broblem yma gan ei bod yn dysgu dwy wers yn unig yn ystod yr wythnos. Cydnabuwyd bod rhinweddau cynhenid perthynas myfyriwr ac athro megis gofalu, gwybod, ymddiriedaeth a chyd-barchu a pherthynas athro â myfyrwyr wedi arwain at amgylchedd ystafell ddosbarth lle cafodd myfyrwyr eu cadarnhau a'u cefnogi i gyflawni eu gorau (Gillespie, 2002). Serch yr agwedd yma tuag at y pwnc tu fewn i’r dosbarth mae Disgybl A yn ymrwymo ei hun yn llwyr mewn gweithgareddau allgyrsiol cerddorol megis canu’r recorder a chanu yn y côr yn ystod ymarferai ar gyfer y proms. Roedd yn amlwg wrth arsylwi Disgybl A yn anffurfiol yn y cyd destunau yma roedd mwynhad a chyfraniad uchel yn cael ei ddangos ac o drafodaeth bellach gan y disgybl roedd ganddi hyder i wneud hyn oherwydd roeddent yn gweithio fesul grŵp i ddysgu ac i gyflawni’r tasgau yn ystod yr amser yma.
Y pwnc olaf dan drafodaeth yw gwyddoniaeth. O’r arsylwadau (atodiad 3) dyma’r gwersi mae Disgybl A yn cael y fwyaf o foddhad yn enwedig yn ystod y tasgau ymarferol. Roedd yn amlwg fod llawer o ymrwymiad i’r tasgau yma ac o ganlyniad cafodd Disgybl A y canlyniadau gorau yn y dosbarth. Dangoswyd llawer o hyder yn ystod y gwersi yma sydd yn golygu bod y bedwaredd haen o ddamcaniaeth Maslow (1973) yn cael ei gyflawni ac o ganlyniad mae’r cyrhaeddiad yn uwch. Roedd yn amlwg wrth gysylltu'r gwersi yma gyda’r model ASG (Nottingham, 2013) bod y tair elfen yn gyd weithio yn ddi-dor o’r dechrau i’r diwedd ac fe gafodd hyn effaith anhygoel ar y disgybl. Ar y llaw arall gan fod angen cofnodi data yn y pwnc yma roedd mathemateg yn dechrau dod mewn i’r gwersi ac unwaith digwyddodd hyn nid oedd awydd gweithio gan Ddisgybl A unwaith eto oherwydd ei chasineb a diffyg hyder yn fathemateg. Esboniwyd Athrawes 3 yn ystod y cyfweliad bod hwn yn gylch tebygol sydd yn digwydd yn ystod arbrofion gwyddonol lle mae Disgybl A dan sylw. Parhaodd yr athrawes trwy ddweud byddai Disgybl A yn bendant yn gallu cwrdd â lefel 5 yn ei gwaith gwyddonol os dechreuwyd i gofnodi ei darganfyddiadau yn drylwyr ond ar yr adeg yma lefel 4 canolig mae’r disgybl yn dangos yn ei gwaith ysgrifenedig. Sonnir Disgybl A bod gwell ganddi weithio ar gyfrifiadur i ysgrifennu ac os roedd ganddi’r dewis o wneud hyn fyddai ei chymhelliant i weithio yn uwch wrth gofnodi yn wyddoniaeth. Cytunwyd Piaget (1972) a Vygotski (1973) bod gwrando ar anghenion a llais y disgybl yn bwysig i deilwra ei addysg yw anghenion penodol nhw.
Y rhan olaf i ddadansoddiad y disgybl yw cyfeirio at ei lles yn ystod pob agwedd o’i bywyd ysgol. Yn ôl y casgliad o ddata gan ddefnyddio’r dull mosaig (Clark a Moss, 2001, 2005) sydd yn dodi’r disgybl yn ganol yr ymchwiliad trwy arwain bron pob elfen o’r ymchwil mae’n amlwg iawn bod llawer o’r heriau sydd yn gwynegu Disgybl A yn dod lawr i’r sylfeini cadarn lles sydd heb gael ei ddatblygu yn gyflawn. Fel y sonnir yn gynt nid oes hunan cred yn cael ei ddangos mewn nifer o agweddau o fywyd ysgol Disgybl Ac sydd yn arwain at ddiffyg cyrhaeddiad (Maslow, 1973 a Nottingham, 2013). Mae’n dangos llawer o hyder yn y dosbarth wrth iddi darfu ar wersi ac yn mwynhau bod y sylw arni. Sonnir Dreikurs, Cassel a Ferguson (2004) bod pedwar rheswm i blentyn i gamymddwyn yn y dosbarth ac un o’r rhesymau yma yw er mwyn cael sylw emosiynol. O’r trafodaethau gyda Disgybl A dwedir y rheswm am yr ymddygiad yw ceisio wneud i weddill y plant i chwerthin ond hefyd er mwyn cael ymateb o’r athrawes gyda’r bwriad o dynnu sylw a tharfi yn sylweddol i stopio’r wers. Awgrymwyd hyn fod lles emosiynol y disgybl, yn ôl hiarachaidd Maslow (1978), ddim hyd yn oed yn cyflawni'r trydedd haen o’r pyramid sydd yn awgrymu bod ei lles emosiynol hyd yn oed yn waeth. Fyddai hyn yn bellach yn cadarnhau bod problemau yn codi yn y rhan agwedd o’r model ASG (Nottingham, 2013) sef ei bod ddim yn sefydlog yn emosiynol.
Mae’n amlwg wrth edrych ar y data bod angen canolbwyntio a’r gwella lles Disgybl Ac er mwyn gwella ei chyrhaeddiad (Nottingham, 2013 a Gillespie, 2002). Ar un llaw, gan fod Disgybl A yn derbyn prydiau ysgol am ddim mae’r haen sylfaenol o hiarachaedd Maslow (1973) yn cael ei gyflawni. Ar y llaw arall mae Duverage (2008) yn dweud bod angen fwy na phrydiau ysgol iachus ar blant ond hefyd byrbrydau iachus yn ystod y diwrnod i sicrhau'r lefelau cywir o fitaminau i’r ymennydd dysgu i’w potensial llawn. Felly fe fydd y datblygiad o siop ffrwythau yn yr ysgol yn golygu bod mynediad gan Ddisgybl A a phob un arall i’r fitaminau sydd yn hybu datblygiad eu hymennydd. Er bod bwriad gan Ysgol A i ddatblygu’r siop ffrwythau nid os un yn bydoli hyd yn hun.
Er mwyn codi hunan hyder y disgybl ym mhob pwnc mae angen datblygu meddylfryd twf Disgybl A. Mae gwersi meddylfryd twf wedi newydd ddechrau yn yr ysgol ar ôl hyfforddiant yn ystod gwyliau’r Pasg. Mae’r datblygiad o feddylfryd twf yn y dosbarth yn gwella cymhelliant, hunan hyder a chyrhaeddiad (Dweck, 2007). Ar hyn o’r bryd yn y dosbarth mae Athrawes A yn darparu gwersi meddylfryd twf yn unigol ond heb ei integreiddio mewn i wersi o ddydd i ddydd. Ar ôl y sesiwn meddylfryd twf mae fwy o hunan cymhelliant gan Ddisgybl A yn y wers sydd yn dilyn ond oherwydd yr atgyfnerthu yn ystod yr wythnos nid yw hyn yn effeithiol. Felly mae angen ei integreiddio mewn i bob gwers i sicrhau cymhelliant gwell i bawb ond yn enwedig i Ddisgybl A.
Gan ei fod yn batrwm amlwg fod Disgybl A yn mwynhau ac yn llwyddo yn fwy wrth wneud ei gwaith gan ddefnyddio gliniadur neu gyfrifiadur i weithio gan ddilyn llais y plentyn a galluogi iddi ddysgu yn ei dull dewisol (Piaget, 1972 a Vygotski, 1978) mae hyn yn codi cymhelliant y plentyn. Mae hyn yn amlwg yn dibynnu ar natur y dasg a’r mynediad i’r adnoddau TGCh sydd ar gael. Hefyd yn amlwg mae'r dosbarth cyfan i’w ystyried wrth wneud hyn gan fod pob un yn hoffi gweithio ar y cyfrifiaduron felly byddai hyn yn cynhyrchu gwrthdaro rhwng cyfoedion Disgybl A wrth iddi ddefnyddio TGCh yn amlach na’r disgyblion eraill. Os caiff technegydd ei ddefnyddio'n briodol a'i gefnogi'n briodol yn yr ysgol, gall TGCh wella lefelau cyflawniad yn ddramatig, ysbrydoli meddwl creadigol ac annog datblygu sgiliau a fydd yn amhrisiadwy yn y byd go iawn (Jenkin, 2002).
Thema amlwg nesaf sydd yn codi yw bod Disgybl A yn darganfod ei hunan hyder yn ystod tasgau cydweithredol yn y dosbarth ac yn allgyrsiol. Ar hyn o’r bryd nid yw’r ysgol yn cynnig clybiau allgyrsiol yn rheolaidd yn yr ysgol felly nid os cyfle i Ddisgybl A mynychu ac ymuno mewn grŵp neu dîm. Gall gweithgareddau allgyrsiol helpu i godi hunan-barch a hunanymwybyddiaeth myfyrwyr fel y nodwyd gan Joy Burgess yn ei herthygl, “Gweithgareddau Ysgol Allgyrsiol a'r Buddion”. Mae cymryd rhan yn galluogi'r disgybl i ddysgu am y sgiliau a'r doniau sydd ganddynt eisoes a gallant ddysgu rhai newydd iddynt fel rheoli amser, trefnu a blaenoriaethu sgiliau. Mae hefyd yn caniatáu i'r myfyrwyr sylweddoli beth maen nhw'n ei wneud yn dda neu ei fwynhau (Burgess, 2018). Wrth gymryd rhan yn weithgareddau yn yr ysgol mae hyn yn cynnig cyfle i adeiladu ar haen tri o hiarachaedd Maslow (1973) sydd bellach yn cryfhau ac adeiladu sylfaeni dda i les y disgybl. Mae hefyd cynnig cyfleoedd i weithio fel grŵp yn y dosbarth yn cymell Disgybl A i weithio (Atodiad 3).  Gall prosiectau grŵp helpu myfyrwyr i ddatblygu llu o sgiliau sy'n gynyddol bwysig yn y byd proffesiynol (Caruso & Woolley, 2008 a Mannix & Neale, 2005). Yn ogystal, dangoswyd bod profiadau grŵp cadarnhaol, yn cyfrannu at ddysgu, cadw myfyrwyr a llwyddiant cyffredinol (Astin, 1997 a Tinto, 1998).
Ar hyn o’r bryd nid oes system gwobrwyo yn cael ei ddefnyddio yn y dosbarth. Mae hyn yn achosi problemau i Ddisgybl A oherwydd nid oes canmoliaeth yn cael ei rhoi iddi hyd yn oed od mae ei gwaith neu ymddygiad yn dda. A gan ei bod yn tarfu er mwyn cael sylw (Dreikurs, Cassel a Ferguson, 2004) fel y sonnir yn gynt byddai system gwobrwy yn rhoi sylw i Ddisgybl A am yr agweddau cadarnhaol o’i fywyd ysgol. Mae’r dull wobrwyo o farblis yn y jar yn effeithiol iawn i wobrwyo plant yn y dosbarth gan ei fod yn weledol, yn gofyn i’r dosbarth i gyd weithio i lenwi’r jar ac mae’n ddull gweledol (Glasser, 1990). Mae hyn yn galluogi i bob aelod o staff wobrwyo Disgybl A yn ystod y diwrnod am nifer o resymau boed yn ymddygiad, cyrhaeddiad, cyfeillgarwch neu feddylfryd twf (Teach Elite, 2018).
I gloi mae defnyddio’r dull mosaig o gasglu data yn cynnig trosolwg eang o les, ymddygiad, cymhelliant a chyrhaeddiad yn yr ysgol. Wrth gasglu’r data lle mae’r plant yn chwarae rôl uniongyrchol mae’r data yn fwy plentyn canolog ac mae fwy o reolaeth gan y plentyn i gynllunio ffordd ymlaen ei hun. Rydym yn dysgu llawer fwy am yr unigolyn wrth gynnwys ei barn a mewnbwn yn yr ymchwiliadau yn hytrach na arsylwi yn unig (Clark a Moss, 2001 a 2005). Fodd bynnag, mae’r dull yma o gasglu data yn cymryd amser yw cyflawni ac felly yn yr amser byr roedd ar gael yn ystod y profiad addysgol proffesiynol nid oedd digon o amser i gael darlun clir iawn o’r plentyn. Mae’r ymchwil yma yn dangos dull manwl a gynhwysfawr o gasglu gwybodaeth ar ddisgyblion yn y dosbarth ac mae’n ymddangos wrth wrando yn fwy manwl ar lais y disgybl mae modd teilwra’r gwersi, tasgau a chymorth yn fwy penodol. Mae angen i athrawon i geisio gwneud y fath yma o ymchwil ar bob disgybl yn ystod y flwyddyn, cam wrth gam, i wella profiadau ysgol yr unigolyn. Fel sonnir Dreikurs, Cassel a Ferguson (2004) mae gan amlaf rhesymau penodol i’r ffordd mae plant yn ymddwyn yn y dosbarth ac mae angen i’r athrawon dodi adnabod a meithrin perthyna cadarn rhwng y disgybl a’r athro (Gillespie, 2002). I gloi mae’r dull mosaig yn dda iawn ar gyfer casglu gwybodaeth, data ac i gael mewnbwn i fywyd disgybl dros gyfnod hyrach o amser i greu darlun llawn am y plentyn er bod yr elfennau sydd yn glwm a’r dull yn gallu cael ei wneud o ddydd i ddydd yn y dosbarth.

Dear Parent/Guardian,	 
Your child’s school is a partner with Yr Athrofa at the University of Wales Trinity Saint David in Carmarthen and Swansea. This school offers placements to students who are learning to be teachers.	
The student-teacher in your child’s class has been given the task of analysing children’s learning so that he/she can consider how he/she would support pupils in making progress. As part of this, student-teachers will be observing the children’s learning and asking about what things and places in the school help children learn. This is designed to inform students’ own practice and support children’s learning.
Any information collected would remain confidential, and both the school and the children would remain	anonymous in work produced. The work undertaken would be in line with the University’s ethical guidelines.  If, at any	time, your child does not want to share ideas, they would not be required to do so.		
If you are happy for your child to contribute to the project, please complete the parental consent form below and return directly to the school as soon as possible. 	If you are interested in the outcome of this project or if you have any questions, please contact the University Partnership Office - partnership@uwtsd.ac.uk.	
	
Yours faithfully,	
	
Mathew Jones 
Module lead – School Development and Pupil Progress 		
___________________________________________________________________________	
As Parent/Guardian of…………………………………………………………………….. (pupil name), 
I do / do not give consent (please delete) for my child to take part in this project.		
		
Signed…………………………………………………………………………….(Parent/Guardian).	
	
Date…07/05/2019……………………………………………………	


Atodiad 1.2

Ynglŷn ag: Aseiniad Myfyrwyr TAR Cynradd: caniatâd a chadarnhad bod gwaith wedi cael ei wneud yn yr ysgol ar gyfer yr aseiniad ‘Datblygiad Ysgol a Chynnydd Disgyblion’, Haf 2019.
Annwyl fentor dosbarth / uwch fentor ,
Ar gyfer y modwl prifysgol a enwir uchod, gofynnir i hyfforddeion i nodi un dysgwr sydd yn y dosbarth lle maent wedi cael eu lleoli a, dros y cyfnod Profiad Addysgu Proffesiynol, ymchwilio i’w ddysgu yn fanwl. Gallai’r dystiolaeth sydd angen ei chasglu arnynt gynnwys:
· arsylwi; 
· gofyn i’r dysgwr nodi mannau/ pethau sy’n ei helpu ef / hi i ddysgu; 
· trafod gyda’r disgybl a/ neu’r athro’r hyn sy’n helpu’r disgybl i ddysgu a sut maent yn teimlo am ddysgu;
· casglu samplau o waith a allai ddangos rhywbeth am gynnydd a datblygiad y dysgwr.

Gofynnir iddynt ganolbwyntio ar wybodaeth, agwedd a sgiliau mewn iaith, mathemateg,  lles, yn ogystal ag o leiaf dau faes arall o’r cwricwlwm er mwyn cael darlun cyfannol o’r plentyn. Yna, gwnânt awgrymu’r camau nesaf ar gyfer y disgybl a dangos sut caiff y rhain eu cyflawni.  Disgwylir i hyfforddeion fod yn annibynnol, pa bryd bynnag mae’n bosibl, wrth ymgymryd â’r gwaith hwn, ac maent wedi cael canllawiau moesegol i’w dilyn (er ein bod ni’n rhagweld caiff y gwaith uchod ei wneud yn unol ag arfer arferol yr ystafell ddosbarth). Gofynnwyd i’r hyfforddeion i beidio â datgelu enwau’r dysgwr na’r ysgol yn eu haseiniadau. Gofynnir i’r myfyrwyr i:
1. Ofyn am ganiatâd ar gyfer gwneud y gwaith hwn (drwy ymgynghori â’r athro dosbarth a’r dysgwr).
1. Ddarparu cadarnhad bod y gwaith archwilio wedi digwydd.
Felly, byddem yn ddiolchgar pe baech yn gallu cadarnhau drwy lofnodi isod bod y myfyriwr wedi gofyn am ganiatâd a bod y tasgau wedi cael eu cynnal. 
ENW’R MYFYRIWR/ MYFYRWRAIG (PRINTIWCH OS GWELWCH YN DDA): 

___Lucy Tootle________________________________________________


[bookmark: _GoBack]ENW’R YSGOL (PRINTIWCH OS GWELWCH YN DDA):

 ______Y Tymbl______________________________________________

ENW’R UWCH FENTOR / MENTOR DOSBARTH (PRINTIWCH OS GWELWCH YN DDA):

_________Sian Rowe____________________________________________
[image: Macintosh HD:Users:Toots:Downloads:IMG_2170.JPG]ENW’R UWCH FENTOR / MENTOR DOSBARTH (LLOFNODWCH OS GWELWCH YN DDA):  



Os oes gennych unrhyw gwestiynau ynglŷn â hyn, yna cysylltwch ag :  Arweinydd y Rhaglen Mathew Jones M.Jones@uwtsd.ac.uk
Diolch yn fawr o flaen llaw
DYLID CYNNWYS COPI WEDI’I LOFNODI YN ATODIAD YR ASEINIAD
Atodiad 2
Cwestiynau cyfweliad athrawon Disgybl A

Pa bynciau ydych chi’n dysgu i Ddisgybl A?

Sut mae Disgybl A yn ymateb i’r pynciau?

Sut mae Disgybl A yn ymddwyn yn y dosbarth?

Ar ba lefel mae Disgybl A yn gweithio ym mhob pwnc?

Oes unrhyw wybodaeth ychwanegol hoffech chi rannu?

Atodiad 3
Taflen Arsylwi Ffyrfiol a Gynlluniwyd ar Ddysgybl A
	Gwers/Pwnc
	Amser
	Lleoliad
	Athrawes
	Arsylwad

	Iaith
	7/5/19 G1
	Dosbarth/Ardal allanol
	1
	Bach yn fywiog wrth weithio yn yr ardal allanol ddim llawer o ganolbwyntio ar y dasg. Wedi cael stŵr am yr ymddygiad hwn ar ôl dychwelyd i’r dosbarth. Wedi tawelu ond dal ddim yn cyflawni’r gwaith i’r lefel a disgwyliwyd er bod syniadau yn dod ar lafar ni chafodd ei gofnodi.

	Mathemateg
	7/5/19 G2
	Dosbarth
	1
	Er ei bod yn y grŵp canol o ran gallu roedd angen i Ddisgybl A gwneud gwaith y grŵp is oherwydd ei anhawster i gymhelli ei hun i weithio. Mae’n amlwg o’r arsylwad yma bod cas gan Ddisgybl A gwaith mathemateg ac os mae her yn codi ni fydd yr awydd gan y disgybl i ddyfal barhau a’r dasg.

	Cerddoriaeth
	8/5/19 G1+2
	Cwtch Darllen
	2
	Hollol diffyg hunan rheolaeth. Ni chafodd y gwaith ei gyflawni ac o ganlyniad collodd Disgybl A ei egwyl. 

	Gwyddoniaeth
	8/5/19 G3+4
	Neuadd
	3
	Roedd Disgybl A yn ferch hollol wahanol i’r gwersi bore. Dyma hi’n ymrwymo yn y dasg yn mwynhau’r her ac y gweithio yn dda i gynllunio ei awyren papur.

	Iaith
	13/5/19 G1
	Dosbarth
	1
	Yn y wers yma roedd yn amlwg fod gwrthdaro amlwg yn digwydd rhwng Disgybl A a’r athrawes gan fod trafodaeth gadarn wedi digwydd yn y dosbarth rhyngddynt. Er nid oedd hwn yn stŵr mawr roedd Disgybl A yn teimlo nid oedd yr athrawes yn gwrando arni yn y dosbarth.

	Mathemateg
	14/5/19 G1
	Dosbarth
	1
	Roedd fwy o ymdrech yn y wers yma i gyflawni’r gwaith mathemateg gan ei fod yn wers fwy trawsgwricwlaidd. Nid oedd Disgybl A yn ymwybodol bod y dasg yn un rhifedd ac o ganlyniad wedi gweithio yn well na’r arfer yn y wers mathemateg.

	Cerddoriaeth
	15/5/19 G1+2
	Dosbarth
	2
	Roedd Disgybl A yn amharchus tuag at yr athrawes dosbarth ac yn cerdded o amgylch y dosbarth. Dechreuodd y disgybl rhegi yn dawel ac o ganlyniad cafodd stŵr ai anfon i’r cyntedd oherwydd y tarfid ar y wers.

	Gwyddoniaeth
	15/5/19 G3+4
	Dosbarth
	3
	Wedi tarfu fwy ar y wers yma oherwydd ei fod yn llai ymarferol. Roedd Disgybl A yn mynnu gafael tro ar ôl tro yn yr awyrennau papur o wers ddiwethaf a’i thaflu o un ochor y dosbarth i’r llall. Roedd rhaid I Ddisgybl A mynd i eistedd yn y cwtsh darllen am 10 funud.

	Iaith 
	20/5/19 G1
	Dosbarth/Ardal allanol
	1
	Wedi gwneud yn dda yn y dasg ymchwil yma gan ei bod wedi cael y rhyddid i ymchwilio mewn i bwnc a oedd â diddordeb iddi hi. Nid oedd y gwaith o’r safon gorau posib mae’r Disgybl yn gallu gwneud ond roedd y wers yma yn un da iawn o ran ymddygiad a chyflawniad gwaith.

	Mathemateg
	21/5/19 G2
	Cyntedd
	1
	Dechreuad addawol i’r wers yma gyda’r dasg gychwynnol yn cael ei gyflawni’n dda. Hanner ffordd trwy’r wers cafodd bl.6 ei galw i ymarfer ar gyfer y proms. Roedd ymddygiad a chyfryngiad Disgybl A i’r côr yn dda iawn.

	Cerddoriaeth
	22/5/19 G1+2
	Neuadd
	2
	Gweithio mewn grŵp yn llai yn ystod y wers yma yn chwarae cerddoriaeth. Er bod ei rheolaeth ei hun yn wael o ran taro’r offerynnau roedd Disgybl A wedi mwynhau yn llwyr ac wedi cwblhau'r gwaith i’r safon a disgwylid.

	Gwyddoniaeth
	22/5/19 G3
	Dosbarth
	3
	Gwers fer o wyddoniaeth gyda’r plant yn gwylio clipiau youtube o arbrofion gwyddonol ac wedyn yn trafod ei barn am yr arbrawf. Roedd Disgybl A yn siarad yn ystod y clipiau fidio ond yn mynnu peidio â siarad yn ystod y trafodaethau. Er hyn gan fod pawb wedi anwybyddi ei ymddygiad roedd y siarad ardraws y clipiau fidio wedi dod i ben erbyn y diwedd.



Atodiad 4

Gwaith ymchwil mewn pâr.
[image: ::Downloads:IMG_2172.JPG]
Gwaith iaith wedi ei chwblhau ar gyfrifiadur.			
[image: ::Downloads:IMG_2171.JPG]Wedi gwrthod gorffen y gwaith yma ar ôl gwylltio gyda’r elfen rhifed o’r dasg.

